| Esfinxe colibrí |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Lepidoptera |
| Suborde: | Glossata |
| Infraorde: | Heteroneura |
| División: | Ditrysia |
| Familia: | Sphingidae |
| Subfamilia: | Macroglossinae |
| Tribo: | Macroglossini |
| Subtribo: | Macroglossina |
| Xénero: | ***Macroglossum*** |
| Especie: | ***M. stellatarum*** |

 |
| Nome binomial |
| ***Macroglossum stellatarum***Linnaeus, 1758 |
| azul, verán; verde, todo o ano; amarelo, posible distribución de inverno.azul, verán; verde, todo o ano; amarelo, posible distribución de inverno. |

A **esfinxe colibrí** (*Macroglossum stellatarum*) é unha especie de lepidóptero ditrisio da familia Sphingidae. Vive no sur de Europa, incluíndo a Península Ibérica, e no norte de África e centro de Asia, India e Indochina. Recibe o seu nome polo seu voo e forma de alimentación, que se asemellan ao do colibrí.

Descrición
----------

 *Macroglossum stellatarum*.
Eiruga de *Macroglossum stellatarum*.
*Macroglossum stellatarum*.
Vídeo a cámara lenta dunha esfinxe colibrí.
A envergadura das ás é de 40-45 mm. As ás dianteiras son pardas con liñas e pintas negras, e as traseiras alaranxadas. O abdome é negro e branco no lateral, con sedas con forma de cola de ave. O seu ovo é de forma ovoide, de cor amarela a verdosa e adoita eclosionar en 8 días. Larva cilíndrica de cor amarela e máis tarde verde clara. Pupa de 30–35 mm.

Historia natural
----------------

É unha especie migratoria, mais en xeral non sobrevive o inverno nas rexións frías. Ten hábitos diúrnos, raro en bolboretas esfínxidas. Aliméntase de néctar de plantas de xéneros como *Viola*, *Verbena* ou *Primula*. A súa trompa, para libar o néctar, é case da mesma lonxitude ca o seu corpo e esténdese desenvolvéndose desde a súa boca.

Trala cópula a femia busca especies de plantas do xénero *Galium* ou outros membros da familia Rubiaceae como *Rubia* e tamén *Carduus, Phlox, Petunia, Aster* e *Centaurea*, onde pon uns 200 ovos. Pasa o inverno hibernando como adulto, en diversos lugares como gretas das que sae en días temperados de pleno inverno para procurar alimento suplementario.

Nome
----

A esfinxe colibrí describiuse por primeira vez en 1758 na 10ª edición da obra *Systema Naturae* de Carl Linnaeus co nome *Sphinx stellatarum*. O nome da especie deriva de Stellatae, que é un sinónimo da familia das plantas Rubiaceae, que son unhas das plantas das que se alimenta a eiruga. Posteriormente, Giovanni Antonio Scopoli, en 1.777, describe a especie co nome *Macroglossum*.

Notas
-----

1. 1 2  *Macroglossum* en funet.fi
2. ↑  Ian J. Kitching, Jean-Marie Cadiou: Hawkmoths of the World. An Annotated and Illustrated Revisionary Checklist (Lepidoptera: Sphingidae). Cornell University Press, New York 2000, ISBN 0-8014-3734-2

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Esfinxe colibrí*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Esfinxe colibrí***  |

### Bibliografía

* Telles, Francismeire Jane; Lind, Olle; Henze, Miriam Judith (20 de febreiro de 2014). "Out of the blue: the spectral sensitivity of hummingbird hawkmoths". *Comparative Physiology A Neuroethology, Sensory, Neural, and Behavioral Physiology* **200** (6): 537–546. doi:10.1007/s00359-014-0888-0. Consultado o 30 de abril de 2015.
* Farina, WM; Varjú, D; Zhou, Y (1994). "The regulation of distance to dummy flowers during hovering flight in the hawk moth *Macroglossum stellatarum*". *J. Comp. Physiol. A* **174**: 239–274. doi:10.1007/bf00193790.

|  |  |
| --- | --- |
| Control de autoridades | 
* Wd: Q369034
* GEC: 0086455
* MAG: 2775966316

 |

|  |  |
| --- | --- |
| Identificadores taxonómicos | 
* BioLib: 51188
* Dyntaxa: 201196
* EOL: 396579
* EPPO: MACGST
* EUNIS: 306842
* FE: 443702
* FE-New: ID
* GBIF: 1864652
* iNaturalist: 56293
* NBN: NBNSYS0000006072
* NCBI: 524428
* Soortenregister: 167228
* TAXREF: 54829
* Vlindernet: 415

 |